Document ID: 31977R0338

Uredba Sveta (EGS) št. 338/77
z dne 14. februarja 1977
o spremembi Uredbe (EGS) št. 315/68 o določitvi standardov kakovosti za cvetoče čebulice ter stebelne in koreninske gomolje
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 234/68 z dne 27. februarja 1968 o skupni ureditvi trga za živo drevje in druge rastline, čebulice, korenine in podobno, rezano cvetje in okrasno listje, in zlasti člena 3 Uredbe [1],
ob upoštevanju predloga Komisije,
ker prva alinea člena 2(1) Uredbe Sveta (EGS) št. 315/68 z dne 12. marca 1968 o določitvi standardov kakovosti za cvetoče čebulice ter stebelne in koreninske gomolje [2], kakor je bila nazadnje spremenjena z Uredbo (EGS) št. 2971/76 [3], določa da v Skupnosti proizvodov iz člena 1, ki niso v skladu s standardi kakovosti, trgovci ali proizvajalci neposredno ne smejo razstavljati za prodajo, ponujati, prodati ali izročiti potrošniku za njegovo osebno porabo;
ker se proizvodi, namenjeni za prodajo, lahko pakirajo v fazi proizvodnje ali v fazi veleprodaje;
ker je treba zaradi enostavnejšega in učinkovitejšega nadzora za pakirane proizvode uporabljati standarde kakovosti;
ker določa Priloga k Uredbi Sveta (EGS) št. 315/68 razvrščanje v velikostne razrede; ker te določbe ne veljajo za proizvode naslednjih rodov: Allium (luk), Anemone (veternica), razen vrste coronaria (spomladanska veternica), Chionodoxa (hionodoksa, snežna modrica), Endymion (Scilla - scila, modra čebulica), Fritillaria (logarica), Puschkinia, Tigridia (tigridija), Triteleia (triteleja) in vrste Scilla siberica (sibirska modra čebulica), njenih kultivarjev in križancev, razen kultivarja atrocaerulea (Spring beauty); ker je treba zaradi učinkovitejšega doseganja namena standardov kakovosti tudi za te proizvode določiti velikostne razrede,
SPREJEL NASLEDNJO UREDBO:
Člen 1
Besedilo iz člena 2(1) Uredbe (EGS) št. 315/68 se nadomesti z naslednjim:
"1. Če proizvod iz člena 1 ni v skladu s standardi kakovosti:
- se v Skupnosti ne sme:
(a) na katerikoli stopnji prodaje hraniti ali prevažati za prodajo v pakiranjih, namenjenih potrošniku;
(b) ga trgovci ali neposredno proizvajalci ne smejo razstavljati ali ponujati za prodajo, prodati ali izročiti potrošniku za njegovo osebno porabo,
- se ne sme izvoziti v tretjo državo."
Člen 2
Od 1. julija naprej se v tabelo iz poglavja III Priloge k Uredbi (EGS) št. 315/68 po abecednem vrstnem redu dodajo proizvodi iz Priloge k tej uredbi in določbe, ki se nanašajo na vsakega od njih.
Člen 3
Ta uredba začne veljati 15. marca 1977.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. februarja 1977

Labels: 7
3
17
6